
1 [bookmark: _Toc272762864]Úvod
Uznesenie vlády SR č. 283/2008 zo dňa 07.05.2008 k návrhu subjektov zapojených do riadenia a implementácie Operačného programu INTERACT II v rámci cieľa európska teritoriálna spolupráca pre programové obdobie 2007 – 2013 v podmienkach SR. stanovuje, že riadiacim orgánom (RO) OP INTERACT II je Bratislavský samosprávny kraj (BSK). Funkcie certifikačného orgánu (CO) a orgánu auditu (OA) vykonáva Ministerstvo financií SR (MF SR).
Podpísaním Memoranda k implementácii Operačného programu INTERACT II v programovom období 2007 – 2013 medzi BSK a vládou SR (09.06.2008) vyjadrila Slovenská republika podporu v riadení a implementácii OP počas celého programového obdobia 2007 – 2013. Memorandum stanovuje, že podpredseda vlády SR pre vedomostnú spoločnosť, európske záležitosti, ľudské práva a menšiny[footnoteRef:2] v zastúpení vlády SR plní koordinačnú úlohu medzi vládou SR a BSK a dohliada na celkovú implementáciu OP. [2:  Na základe návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (prerokovaný v 1. čítaní na 5. schôdzi NR SR, ] 

Uznesenie vlády SR č. 262/2009 zo dňa 01.04.2009 k správe o implementácii a čerpaní štrukturálnych fondov a Kohézneho fondu v rámci operačných programov Národného strategického referenčného rámca k 31.12.2008 ukladá v bode B.5 podpredsedovi vlády pre vedomostnú spoločnosť, európske záležitosti, ľudské práva a menšiny v spolupráci s predsedom BSK predložiť na rokovanie vlády Správu o implementácii a čerpaní OP INTERACT II k 30.06.2009 a následne polročne. 
V zmysle uznesenia vlády SR č. 262/2009 je na rokovanie vlády SR predkladaná táto Správa o implementácii a čerpaní OP INTERACT II, ktorá bola vypracovaná Úradom vlády SR v spolupráci s BSK a MF SR. 
Správa obsahovo pokrýva obdobie realizácie OP INTERACT II od 01.01.2010 do 30.06.2010. Zároveň sú v predmetnej Správe uvedené aj kumulatívne informácie od začiatku implementácie OP INTERACT II.
2 [bookmark: _Toc272762865]Riadenie OP INTERACT II
	V súlade so schválenými programovými dokumentmi sú hlavnými subjektmi a orgánmi zodpovednými za riadenie programu:
· monitorovací výbor (MV), 
· riadiaci orgán (RO) 
· certifikačný orgán (CO) 
· orgán auditu (OA)
RO po dohode s MV vytvoril v súlade s nariadením Európskeho parlamentu  a Rady (ES) č. 1080/2006, čl. 14 (1), medzinárodný sekretariát (ďalej INTERACT sekretariát (IS)), ktorý zohráva podstatnú úlohu pri riadení programu a tvorbe obsahu tak, ako je schválený v programových dokumentoch.

	Po regionálnych voľbách, ktoré sa konali v novembri 2009, bol za predsedu Bratislavského samosprávneho kraja zvolený Pavol Frešo. Vo februári 2010 rezignovala na svoju funkciu riaditeľka odboru ETS, pod ktorý spadá i riadiaci orgán OP INTERACT, Danuša Stromšíková. V marci 2010 bola za novú riaditeľku Odboru ETS vymenovaná Anna Nogová.

2.1 [bookmark: _Toc272762866]Základné dokumenty schválené na národnej alebo medzinárodnej úrovni

V sledovanom období došlo k zmenám alebo doplnkom v nasledovných dokumentoch:

1. Systém riadenia a implementácie OP INTERACT II na programové obdobie 2007 – 2013[footnoteRef:3] [3:  Dňa 12.7.2010 bol schválený Systém riadenia a implementácie OP INTERACT II na programové obdobie 2007 – 2013, verzia 2.0] 

Za hodnotené obdobie boli certifikačným orgánom vydané v spolupráci s riadiacim orgánom a INTERACT sekretariátom nasledovné metodické dokumenty:
Systém riadenia a implementácie OP INTERACT II na programové obdobie 2007 – 2013, verzia 1.4 s platnosťou od 10.02.2010, ktorý bol vypracovaný v nadväznosti na požiadavku IS a INTERACT kontaktných bodov na úpravu pokynov pre vyplnenie žiadosti o platbu, v rámci ktorej sa úpravy týkajú:

· aktualizácie prílohy 3a – Žiadosť o platbu platná pre kontaktné body programu INTERACT;
· aktualizácie prílohy 3b – Pokyny pre vyplnenie žiadosti o platbu podľa prílohy 3a;
· doplnenia novej prílohy 3c - Žiadosť o platbu platná pre prijímateľov so sídlom v SR;
· doplnenia novej prílohy 3d - Pokyny pre vyplnenie žiadosti o platbu podľa prílohy 3c.

2. Dohody s členskými krajinami EÚ a EHP
Dohody medzi členskými krajinami zúčastnenými na OP INTERACT II a BSK ako RO a MF SR ako CO a OA o implementácii OP (tzv. Membership Agreements) podpísalo k 30.06.2010 25 z 27 členských krajín. 
V monitorovanom období podpísalo dohodu Holandské kráľovstvo (19.04.2010). Veľká Británia a Nemecko zatiaľ dohodu nepodpísali. 
Do implementácie OP INTERACT II sa môžu na základe Deklarácie o pristúpení k OP INTERACT II zapojiť aj Nórske kráľovstvo a Švajčiarska konfederácia. Dohoda o pristúpení k OP INTERACT bola dňa 07.11.2008 podpísaná so Švajčiarskou konfederáciou a 31.08.2009  s Nórskym kráľovstvom.
3. Metodologický pokyn pre prvostupňového kontrolóra
Súčasťou Opisu riadiacich a kontrolných systémov podľa čl. 71 nariadenia Rady (ES) č. 1083/2006 je Metodologický pokyn pre prvostupňového kontrolóra, ktorého príloha č. 3 (šablóna žiadostí o platbu a inštrukcie k vypĺňaniu predmetných žiadostí o platbu) bola aktualizovaná 10.02.2010.

2.2 [bookmark: _Toc272762867]Komunikácia s Európskou komisiou

OP INTERACT II sa dostal do kritickej situácie z dôvodu pretrvávajúcich problémov v riadnom finančnom a operatívnom riadení Riadiacim orgánom (RO). Implementácia aktivít IS a RO sa zablokovala z dôvodu nedostatku finančných prostriedkov zo strany hostiteľskej inštitúcie, Bratislavského samosprávneho kraja.

Európska komisia (EK) opakovane vyjadrila svoje znepokojenie z kritickej situácie v OP INTERACT II. O tejto otázke sa diskutovalo na stretnutí strán zúčastnených na riadení OP INTERACT II (RO, CO, OA, ÚV) a predstaviteľov DG REGIO, ktoré sa konalo 16.03.2010 v Bratislave. Hlavným záverom stretnutia bolo rozhodnutie prijať akčný plán, ktorý bude definovať konkrétne opatrenia, ktoré zabezpečia riadnu implementáciu operačného programu.

Akčný plán, ktorý sa zakladá na záväzku všetkých zúčastnených inštitúcií pokračovať v implementácii OP INTERACT II, bol podpísaný 12.06.2010 a následne doručený Európskej komisii.
3 [bookmark: _Toc272762868]Obsahová implementácia OP INTERACT II
3.1 [bookmark: _Toc272762869]Aktivity riadiaceho orgánu
Prvé stretnutie nového vedenia BSK so slovenskými partnermi participujúcimi na implementácii OP INTERACT II (CO, OA, ÚV) a IS sa uskutočnilo 19.01.2010. Jednou z kľúčových tém, ktoré boli na stretnutí prediskutované, bol nedostatok finančných prostriedkov zo strany BSK. Na základe zistených nedostatkov bol vypracovaný Akčný plán pre prijatie nápravných opatrení pre riešenie kritickej situácie vo finančnom a administratívnom riadení OP INTERACT II (viď bod 2.2 a 4.6).
V období január – jún 2010 spracoval RO 13 žiadostí o platbu za prijímateľov IP, IS, MA, CA, AA. Celková suma spracovávaných výdavkov v tomto období bola 1 902 198,07 EUR , z ktorých 15 478,25 EUR nebolo zo strany RO schválených. V rámci prvého polroka 2010 bolo zo strany RO zaslaných na CO 6 žiadostí o platbu tak ako sa ďalej uvádza v kapitole 4.2.2. a zostávajúcich sedem žiadostí o platbu v hodnote 1 298 346,29 EUR, posudzovaných na RO bolo CO zaslaných v priebehu júl - august 2010.
Taktiež zabezpečoval činnosti týkajúce sa prípravy zasadnutia Monitorovacieho výboru, ktorý sa uskutočnil vo švédskom Umeå v termíne 15.-16.06.2010.
RO v spolupráci s IS vypracoval a zaslal na Európsku komisiu Výročnú správu o implementácii programu za rok 2009, ktorá bola schválená na Monitorovacom výbore v júni 2010.  

Počas sledovaného obdobia sa riadiaci orgán spolupodieľal a podporoval aktivity IS a IPs v rámci iniciatívy KEEP, spracovaní databáz a ostatných informačných zdrojov. Okrem toho spolupracoval s IS a IPs pri získavaní, kompletizácii, usporiadaní, analýzach a poskytovaní informácií všetkým relevantným aktérom v rámci ETS. 

RO podporil aktivity IS v súvislosti so sieťovými programami (ESPON, URBACT, INTERREG IVC) a v rámci makro-regionálnych stratégií. 09.03.2010 sa v Bratislave konalo stretnutie sieťových programov, na ktorom RO zastupoval podpredseda BSK Ivo Nesrovnal. V júni 2010 RO vstúpil do rokovaní s Európskou komisiou v súvislosti s prípravou II. etapy projektu INTERACT ENPI.
RO tiež priebežne prispieval do INTERACT webovej stránky, newsletter, newsflash a do aktuálnych informácií pre MV. 
RO spolupracoval pri príprave a aktualizácii spoločného ročného plánu práce IS a IPs. RO podporoval aktivity IS v rámci makro-regionálnych stratégií a účasť na týchto aktivitách (Danube Strategy, Baltic Sea Region a i.)

3.2 [bookmark: _Toc272762870]Aktivity INTERACT Sekretariátu
IS v sledovanom období úspešne realizoval viaceré aktivity, z ktorých najdôležitejšie boli vypracovanie a predloženie výročnej Správy o implementácii programu za rok 2009, koordinácia pracovného programu skupiny, ďalší vývoj INTERACT Management System a spracovanie žiadostí o platbu.
Špeciálne aktivity boli vykonávané v súvislosti so znalostným riadením (Knowledge Management):  prototyp KEEP bol ďalej rozvíjaný a prezentovaný verejnosti na konferencii, ktorá sa uskutočnila v Bruseli v marci 2010. 
Komunikačné aktivity boli zamerané na publikáciu časopisov a bulletinov, na zlepšenie obsahu webových stránok (napr. vytváranie nových
sekcií, ako makro-regionálne stratégie, regulačné zmeny, hodnotenie a
komunikácia) a technickej časti (vývoj niekoľkých nástrojov, aby sa stali atraktívnejšie pre používateľov), dokončenie online publikačného centra na Confluence, rozvoj
online registrácie, aktualizáciu INTERACT Styleguide a vytvorenie
brožúry o programe INTERACT.
V súvislosti s vybudovaním siete s ostatnými programami IS zrealizoval v Bratislave v marci 2010 stretnutie s inými sieťovými programami (ESPON, URBACT, INTERREG IVC). Jednou z kľúčových tém stretnutia bola diskusia na tému integrácie databázy KEEP s databázou programu ESPON. 
IS bol taktiež zapojený do série seminárov a konferencií organizovaných Komisiou (Konferencia k Dunajskej stratégii, ktorá sa uskutočnila vo Viedni a v Bratislave v apríli 2010, Výročná konferencia Regions for Economic Change), národnými inštitúciami (napr.  Europ’ACT/DATAR seminár na tému kapitalizácia) a inými programami (napr. Central Europe Annual Conference ), ako aj do diskusií na tému budúcnosť ETS. 

OP INTERACT II vystupoval ako aktívny účastník v rámci makro-regionálnych stratégií a podieľal sa na ich tvorbe (Danube Strategy, Baltic Sea Region a i.) a v spolupráci s regiónom Valónsko v Belgicku pripravoval výročnú konferenciu „Celebrating 20 Years of Coopoeration and Looking Beyond 2013“, ktorá sa uskutoční v septembri 2010.

3.3 [bookmark: _Toc272762871]Aktivity INTERACT kontaktných bodov  
Počas obdobia 01.01.2010-30.06.2010 zrealizoval IP Turku celkovo 39 seminárov a stretnutí zameraných na programové a projektové riadenie, evaluáciu a finančné riadenie.  Okrem spomenutých aktivít IP Turku zorganizoval 14 tréningových stretnutí a stretnutí laboratórnych skupín pre ENPI CBC programy, v spolupráci s ENPI Point South z Florencie.  Podobne ako všetky kontaktné body programu INTERACT, aj IP Turku vyvinul maximálne úsilie na podporu diskusie o Teritoriálnej spolupráci po roku 2013.

Aktivity IP Valencia boli zamerané hlavne na finančné otázky, ako aj na stratégiu projektov a kapitalizáciu.  V spolupráci s ďalšími kontaktnými bodmi zorganizoval IP Valencia sériu seminárov zameraných na hodnotenie projektov, prvostupňovú kontrolu a štátnu pomoc.

IP Viborg realizoval semináre zamerané na štátnu pomoc, ktorých cieľom je poskytnúť praktické a reálne odporúčania pre všetky programy. Okrem štandardných úloh zohráva IP Viborg vedúcu úlohu pri diskusiách o budúcnosti ETS. Aktívne sa spolupodieľal na vývoji systému KEEP a príprave pilotnej verzie systému, ktorá bola predstavená 20.05.2010 v Bruseli.

V sledovanom období IP Viedeň pripravoval  a implementoval  aktivity stanovené v ročnom pracovnom pláne 2010 a tiež sa venoval mnohým ad hoc žiadostiam zo strany programov zameraných na oblasť strednej a juhovýchodnej Európy.

Prehľad aktivít INTERACT kontaktných bodov v období 01.01.2010-30.06.2010:
	Dátum
	Názov (v pôvodnom znení)
	Miesto konania

	08.01.2010
	Meeting concerning survey on Attribution of the 10 % and 20 % rules in ETC Programmes
	Helsinki

	20.01.2010
	Audit Authorities network Meeting
	Štokholm

	20.01.2010
	Kick-off Event Cross-programme Evaluation, INTERACT pilot
	Brusel

	21.01.2010
	Measuring the Achievements of ETC programmes
	Brusel

	26.01.2010
	FLC Advisory Finland
	Helsinki

	28.01.2010
	Decommitment and N+2/N+3 Rule in ETC Programmes
	Porto

	     29.01.2010  
	Meeting concerning survey on 'SME involvement in ETC programmes operative in North-East Europe, 
during the period of 2007-2013
	Turku

	01.02.2010
	Advisory Central Europe Programme - Project Development 
	Prague

	01.-02.02.2010
	Participation in the First EU Conference on the Danube Region Strategy
	Ulm

	02.02.2010
	Support to EUSBSR - LAB Group meeting 
	Helsinki

	03.-04.02.2010
	Strategic approach to projects in European Territorial Cooperation 
	Brusel

	04.-05.02.2010
	Transnational Territorial Cooperation programmes Finance Panel 
	Paríž

	16.02.2010
	Communication Managers Network
	Kodaň

	18.02.2010
	State Aid Seminar
	Kodaň

	18.-19.02.2010
	Seminar on project assessment (with IP Turku and Viborg)
	Benátky

	23.02.2010
	Public procurement in IPA CBC Programmes in shared management 
	Bologna

	25.02.2010
	Mediterranean Lab Group
	Barcelona

	25.-26.02.2010
	Participation in the 2nd EU Conference on the Danube Region Strategy
	Budapešť

	04.03.2010
	2nd Meeting of INTERACT Point Valencia Zone First Level Control Network 
	Madrid

	04.-05.03.2010
	IP Viborg CBC zone finance network event 
	Štrasburg

	05.03.2010
	Controles del Artículo 13 (Reg. 1828/2006) en la Cooperación Territorial 
	Madrid

	11.03.2010
	1 st Working Meeting of EUSBSR   
	Riga

	12.03.2010
	Support to EUSBSR - LAB Group meeting

	Riga

	11.-12.03.2010
	1st workshop on European Territorial Cooperation beyond 2013, management and control (with IP 
Viborg) 
	Brusel

	16.-17.03.2010
	Territorial Cooperation adding value to the Danube area – linkages to Structural Funds 
	Bratislava

	16.03.2010
	Programme/Project Managers Network 
	Kodaň

	17.03.2010
	Financial Managers Network 
	Kodaň

	17.03.2010
	Project finances and budgeting – workshop 
	Kodaň

	17.-18.03.2010
	Finance management seminar 
	Londýn

	18.-19.03.2010
	Transnational, interregional and network programmes communication network seminar 
	Kodaň

	24.-25.03.2010
	Finance management seminar 
	Londýn

	25.-26.03.2010
	3rd Meeting of the First Level Control Network, South-East Zone
	Viedeň

	14.-15.04.2010
	Future Workshop
	Brusel

	19.-21.04.2010
	Participation in the 3rd EU Conference on the Danube Region Strategy
	Viedeň, Bratislava

	28.-29.04.2010
	Programme/Project Management – training 
	Štokholm

	28.-29.04.2010
	State Aid Seminar
	Viedeň

	28.04.2010
	Cross-programme Evaluation Central and Eastern Europe: Operational Aspects 
Synthesis Workshop: Group 2 
	Viedeň

	04.05.2010
	Cross-programme Evaluation Central and Eastern Europe: Operational Aspects 
Synthesis Workshop: Group 1 
	Viedeň

	06.05.2010
	Public procurement in IPA CBC Programmes with EU Member States in shared management 
	Rím

	09.-10.05.2010
	Participation in the 4th EU Conference on the Danube Region Strategy 
	Giurgiu

	11.05.2010
	Cross-programme Evaluation Central and Eastern Europe: Operational Aspects  
Synthesis Workshop: Group 3 
	Záhreb

	11.-12.05.2010
	Evaluation seminar 
	Krakow

	19.-20.05.2010
	First Level Control in Territorial Cooperation programmes and IPA CBC under shared management 
	Budapešť

	21.05.2010
	Support to EUSBSR - LAB Group meeting 
	Brusel

	26.05.2010
	European Territorial Cooperation at the Borders of the EU – the outermost regions, ENPI and other experiences 
	Brusel

	27.05.2010
	FLC seminar
	Vilnius

	01.06.2010
	European Territorial Cooperation beyond 2013-
ConsultationWorkshop
	Brusel

	15.06.2010
	Irregularities and other challenges for Certifying Authorities in European Territorial Cooperation Programmes
	Rím

	28.-29.06.2010
	Closing meeting of Cross-programme evaluation INTERACT Pilot
	Viedeň



3.4 [bookmark: _Toc272762872]Základné problémy v obsahovej implementácii a ich riešenie 
V sledovanom období sa oproti minulosti zintenzívnila komunikácia medzi slovenskými partnermi (RO, CO, ÚV), pričom bolo uskutočnených niekoľko stretnutí k aktuálnym otázkam a taktiež koordinačná porada pred zasadnutím Monitorovacieho výboru na pôde RO (08.06.2010).
Prvý polrok 2010 bol poznamenaný pretrvávajúcimi  nedostatočnými personálnymi kapacitami RO a IS. V máji 2010 bol stav RO doplnený o programového manažéra, čím sa zvýšil počet pracovníkov RO na 3. Celkový počet funkčných miest schválených pre RO je 4.
Počet pozícií IS bol na základe rozhodnutia Monitorovacieho výboru v Prahe v novembri 2009 doplnený o programového a finančného manažéra, čím sa celkový počet zvýšil na 7. Výberové konanie na túto pozíciu prebehlo v decembri 2009. V júni 2010 začal svoju činnosť IT officer a v júli prebehlo výberové konanie na pozíciu manažéra kvality a vedomostného manažmentu. Z celkového plánovaného počtu zamestnancov IS vykonávali činnosť pre IS 5 pracovníci. 
Na základe zistení z kontroly Úradu pre verejné obstarávanie RO pripravil zmenu organizačnej štruktúry BSK a taktiež návrh nových pracovných zmlúv pre pracovníkov IS, ktorí sa po vykonaní všetkých potrebných úkonov stanú internými zamestnancami BSK.
Naďalej pretrváva potreba dopracovať interné postupy riadiaceho orgánu tak, aby boli v súlade s národnými koncepčnými dokumentmi, ako aj legislatívou SR a ES, aby boli jednoznačné, presné a mali vypovedaciu schopnosť pre všetky subjekty zapojené do riadenia a kontroly OP INTERACT II; je potrebné aktualizovať Interný manuál procedúr, Opis riadiacich a kontrolných systémov a vypracovať ďalšie potrebné dokumenty (vzdelávací plán a pod.). RO plánuje  realizovať vypracovanie nových dokumentov, zmeny a doplnky súčasných materiálov v druhej polovici roku 2010.
	
4 [bookmark: _Toc272762873]Finančná implementácia OP INTERACT II
4.1 [bookmark: _Toc272762874]Prijaté platby na účet CO k 30.06.2010
Obdobie od 01.01.2010 – 30.06.2010

Dňa 02.02.2010 CO odoslal na EK druhú priebežnú žiadosť o platbu vo  výške 836 770,93 EUR za zdroj ERDF. Uvedená suma bola prijatá na účet CO pre príjem prostriedkov ERDF dňa 22.02.2010.
V sledovanom období boli na účet CO pre príjem príspevkov členských štátov prijaté príspevky devätnástich členských štátov v celkovej výške 593 492,72 EUR vrátane príspevku Švajčiarskej konfederácie (16 586,08 EUR) a Nórskeho kráľovstva (10 000,00 EUR).



Kumulatívne údaje k 30.6.2010
Od začiatku implementácie OP INTERACT II boli k 30.06.2010 na účet CO pre príjem prostriedkov ERDF prijaté prostriedky vo výške 4 640 223,78 EUR. Z vyššie uvedenej sumy boli na účet CO prijaté zálohové platby z EK v celkovej výške 3 063 016,08 EUR. 

Prostriedky vo výške 1 577 207,70 EUR boli na účet CO prijaté na základe odoslania dvoch priebežných žiadostí o platbu na EK. Prehľad ŽoP zaslaných na EK uvádzame v tabuľke č. 1.

Tabuľka č. 1
	ŽoP na EK v EUR
	žiadaná suma 
	prijatá suma
	dátum zaslania ŽoP na EK
	dátum pripísania na účet CO

	201 09 007 01
	740 436,77
	740 436,77
	11.12.2009
	31.12.2009

	201 10 007 02
	836 770,93
	836 770,93
	02.02.2010
	22.02.2010


Zdroj: CO

K 30.06.2010 členské štáty zaslali na účet CO pre príjem príspevkov členských štátov svoje národné príspevky v celkovej výške 2 673 461,43 EUR vrátane príspevku  Švajčiarskej konfederácie (33 196,08 EUR) a Nórskeho kráľovstva (40 000 EUR). Prijatá výška príspevkov predstavuje 49,06% z celkovej alokácie príspevkov členských štátov. Prehľadná tabuľka prijatých národných príspevkov je uvedená v prílohe č. 1.

4.2 [bookmark: _Toc272762875]Platby poskytnuté z účtu CO k 30.06.2010

4.2.1 Zálohové platby poskytnuté prijímateľom

Obdobie od 01.01.2010 – 30.06.2010
V sledovanom období boli poskytnuté 3 zálohové platby v celkovej výške 340 000 EUR, z toho 289 000 EUR za zdroj ERDF a 51 000 EUR za zdroj príspevkov členských štátov v rámci prioritnej osi 1 pre prijímateľa IS a v rámci prioritnej osi 2 pre prijímateľa RO a IS.

Kumulatívne údaje k 30.06.2010
Od začiatku implementácie OP INTERACT II bolo na CO poskytnutých 21 zálohových platieb nasledovne:
· jedna tranža zálohovej platby bola schválená a uhradená v rámci prioritnej osi 2 pre prijímateľa CO a OA, 
· dve tranže zálohových platieb boli schválené a uhradené v rámci prioritnej osi 1 pre IP Turku, IP Valencia, IP Viborg a IP Viedeň a RO,
· tri tranže zálohových platieb boli schválené v rámci prioritnej osi 1 pre prijímateľa IS a v rámci prioritnej osi 2 pre prijímateľa RO a IS. 

Celkovo bolo zo strany CO v zálohových platbách vyplatených 3 794 515 EUR, z toho za zdroj ERDF 3 225 337,75 EUR a za zdroj príspevkov členských štátov 569 177,25 EUR. 
Prvé tranže zálohových platieb boli kontaktným bodom uhradené v súlade so Zmluvou o poskytnutí príspevku (Subsidy Contract). Pre prijímateľov v rámci prioritnej osi 2 CO a OA  a prijímateľov v rámci oboch prioritných osí RO a IS bolo na základe záverov zo stretnutia CO a BSK, ktoré sa uskutočnilo dňa 29.07.2008 a z dôvodu zabezpečenia rozbehnutia činnosti jednotlivých subjektov na začiatku implementácie OP INTERACT II umožnené poskytnutie zálohových platieb v súlade s Rozhodnutím o použití prostriedkov operačného programu.
Požiadavka na vyplatenie druhých tranží zálohových platieb bola prediskutovaná na stretnutí zástupcov RO, IS a CO v Bruseli zo dňa 09.03.2010, v zmysle záverov ktorého boli vyplatené zálohové platby pre kontaktné body. Následne CO pristúpil k rovnakému ústretovému kroku aj voči prijímateľom RO a IS.

Požiadavka na vyplatenie 3. tranže zálohovej platby pre prijímateľov RO a IS bola zo strany RO predložená na stretnutí zástupcov RO, IS, CO dňa 23.04.2010 a odsúhlasená CO listom zo dňa 05.05.2010 vzhľadom na finančné problémy RO a IS, ktoré ohrozovali samotnú implementáciu programu. 
Detailné údaje o výške a termínoch vyplatenia zálohových platieb sú uvedené v prílohe č. 2.


4.2.2 Prostriedky poskytnuté na základe predložených žiadostí o priebežnú platbu (refundácia)
Obdobie od 01.01.2010 – 30.06.2010

V sledovanom období bolo na CO predložených celkovo 6 priebežných žiadostí o platbu v celkovej výške 525 139,21 EUR. Z uvedeného počtu bolo 5 ŽoP schválených v celkovej sume 510 741,38 EUR, v rámci ktorých bola 1 ŽoP schválená v zníženej sume. Na RO bola vrátená 1 ŽoP v sume 11 481,13 EUR.

Kumulatívne údaje k 30.06.2010
Na CO bolo k 30.06.2010 predložených 20 priebežných ŽoP v celkovej výške 2 792 834,61 EUR, z toho za zdroj ERDF 2 373 909,43 a za zdroj príspevkov členských štátov 418 925,18 EUR, pričom z uvedeného počtu bolo z úrovne CO:
· 16 ŽoP schválených v celkovej výške 2 611 277,83 EUR;
· 3 ŽoP zamietnuté v celkovej výške 170 075,65 EUR;
· 1 ŽoP vrátená na RO v celkovej výške 11 481,13 EUR.
Zo strany CO boli k 30.06.2010 schválené  priebežné žiadosti o platbu v celkovej výške 2 611 277,83 EUR, z toho za zdroj ERDF 2 219 586,16 EUR a za zdroj príspevkov členských štátov 391 691,67 EUR (príloha č. 3).

4.3 [bookmark: _Toc272762876]Stav čerpania k 30. 06 2010
Aktuálne čerpanie prostriedkov ERDF vo výške 2 219 586,00 EUR voči záväzku 2007 – 2013 (30 154 277,00 EUR)[footnoteRef:4] pre OP INTERACT II, predstavuje 7,36 % (viď príloha č. 4).  [4:  Pri sledovaní čerpania CO vychádza z finančného plánu bez uvedenia Nemecka.] 

Podiel čerpania prostriedkov ERDF (2 219 586,00 EUR) po zohľadnení prijatých zálohových platieb (3 063 016,00 EUR) voči upravenému záväzku 2008[footnoteRef:5] (v zmysle tzv. pravidla n+3) v sume 4 378 651 EUR pre OP INTERACT II k 30.06.2010 predstavuje 100 %, čím bolo splnené pravidlo n+3 pre záväzok roku 2008.  [5:  Sledovanie čerpania bolo upravené na základe novely všeobecného nariadenia 1083/2006 - nariadenie 539/2010 (v platnosti od 24.06.2010), ktorým sa určuje, že pri sledovaní čerpania v zmysle pravidla n+3/n+2 bude 1/6 záväzku 2007 pripočítaná ku každému zo záväzkov 2008-2013, tzn. hraničný termín na splnenie 1. záväzku sa posúva na 31.12.2011.] 

Podiel čerpania prostriedkov ERDF vo výške 2 219 586,00 EUR k 30.06.2010 voči upravenému záväzku 2009 (v zmysle pravidla n+3) v sume 4 792 372 EUR je na úrovni 18,86 %.
				 
4.4 [bookmark: _Toc272762877]Certifikácia výdavkov a systémov riadenia a kontroly		
V sledovanom období od 01.01.2010 – 30.06.2010 bolo vykonané priebežné certifikačné overovanie priamo na RO v rámci 1 ŽoP zo 6 predložených. Overovaná vzorka výdavkov predstavuje sumu 9 426,15 EUR, čo je 1,79 % z objemu predložených ŽoP, a zároveň 100 % z objemu overovaných ŽoP. 
Neoprávnené výdavky boli v rámci predložených ŽoP prvotne identifikované vo výške 2 916,70 EUR, čo je 30,94 % z overovanej vzorky a k 30.06.2010 boli stále v štádiu riešenia.
V priebehu 1. polroka 2010 nebol z úrovne CO zaslaný žiaden podnet na výkon vládneho auditu, ani na Úrad pre verejné obstarávanie.
Pri certifikačnom overovaní ŽoP boli v 1. polroku 2010 identifikované nasledovné zistenia:
Neoprávnené výdavky
1. nesprávne vypočítané vyúčtovanie zahraničnej pracovnej cesty zo strany prijímateľa,
2. nesprávny spôsob výpočtu nárokovanej sumy v ŽoP,
Nesprávna aplikácia postupov, chýbajúce postupy, nedostatky vo výstupoch RO/SORO/PJ
3. RO nepredložil zoznam oprávnených výdavkov deklarovaných v ŽoP.

RO k 30.06.2010 prijal k uvedeným zisteniam opatrenia, ktoré CO čiastočne akceptoval. 

4.5 [bookmark: _Toc272762878]Nezrovnalosti a finančné opravy
V súlade s nariadením (ES) č. 1828/2006 upravujúcim problematiku identifikovania a oznamovania nezrovnalostí EK a v súlade s národnými postupmi (najmä zákon č. 528/2008 Z.z. o pomoci a podpore poskytovanej z fondov Európskej únie) sú subjekty zapojené do implementácie OP INTERACT II povinné bezodkladne oznamovať zistené nezrovnalosti certifikačnému orgánu a ďalším príslušným subjektom. Zároveň je daná povinnosť evidovať údaje o zistených nezrovnalostiach v INTERACT manažment systéme - INTERACT Management System. Na základe zhromaždených údajov o zistených nezrovnalostiach je certifikačný orgán povinný predkladať orgánu zabezpečujúcemu ochranu finančných záujmov  - sekcii kontroly a boja proti korupcii ÚV SR súhrnný prehľad správ o zistenej nezrovnalosti štvrťročne, k 15. máju, k 15. augustu, k 15. novembru a k 15. februáru. V súhrnnom prehľade správ o zistenej nezrovnalosti sa uvádzajú správy o zistenej nezrovnalosti podľa čl. 28, 30 a 36 nariadenia (ES) č. 1828/2006 v znení nariadenia (ES) č. 846/2009. Certifikačný orgán je povinný predkladať orgánu zabezpečujúcemu ochranu finančných záujmov správu o zistenej nezrovnalosti do piatich pracovných dní od získania informácie o zistenej nezrovnalosti, ak ide o nezrovnalosť podľa čl. 29 nariadenia (ES) č. 1828/2006.
Pri zachovaní pravidiel územnej pôsobnosti právnych predpisov SR sa pre oblasť nezrovnalostí, finančných opráv a vysporiadaní finančných vzťahov postupuje v súlade so zákonom č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov.
V sledovanom období do 30.06.2010 neboli certifikačnému orgánu oznámené žiadne nezrovnalosti za OP INTERACT II. 

4.6 [bookmark: _Toc272762879][bookmark: OLE_LINK2]Základné problémy vo finančnej implementácii a ich riešenie
Zmluvy s pracovníkmi RO a IS
V nadväznosti na zistenia z certifikačného overovania ŽoP č. 09/MA/1-IP1, 09/MA/2-IP1, 09/IS/1-IP1 a 09/IS2-IP1 zo dňa 30.07.2009 a ŽoP č. 09/IS/1-IP2, 09/IS/2-IP2 zo dňa 03.12.2009 Úrad pre verejné obstarávanie dňa 20.04.2010 konštatoval porušenie zákona č. 25/2006 Z. z. o verejnom obstarávaní a o zmene a doplnení niektorých zákonov zo strany RO vo všetkých prípadoch uzavretých zmlúv, resp. dohôd na zabezpečenie zmluvných vzťahov pre OP INTERACT II .

BSK vydal Internú smernicu č. 53/2010 o postupe k výberovému konaniu na obsadenie externých pozícií  RO  a IS OP INTERACT II platnú k 18.6.2010.  RO podal návrh na zmenu  organizačnej štruktúry BSK a pripravil návrh pre zastupiteľstvo BSK na vznik neziskovej organizácie INTERACT secretariat n.o. Oprávnenosť čerpania výdavkov z prioritnej osi 1 pre RO je v štádiu riešenia, prebieha komunikácia medzi RO a CO.

Financovanie RO z prioritnej osi 1
Ďalším zistením uvedeného certifikačného overovania bolo nejednoznačné rozdelenie vykonávaných činností RO medzi prioritné osi 1 a 2. V nadväznosti na stanovisko EK bol zo strany RO vypracovaný návrh vymedzenia oprávnených aktivít RO podľa prioritných osí v súlade s Operačným programom INTERACT II, ktorý bol následne v niekoľkých kolách pripomienkovaný CO. Ku dňu 30.06.2010 nebol dokument vzájomne odsúhlasený. Odsúhlasenie tohto dokumentu podmieňuje ďalšie financovanie aktivít RO z prioritnej osi 1.

Likvidita
Nepredkladanie žiadostí o platbu na CO v pravidelných intervaloch ohrozuje likviditu prijímateľov, ako aj CO, keďže nedisponuje v zmysle stanovených postupov dostatočným objemom výdavkov, ktoré je možné deklarovať na EK. Likviditu CO negatívne ovplyvnilo aj vyplatenie neštandardných 2. tranží zálohových platieb pre všetky kontaktné body, RO a IS, ako aj vyplatenie  3. tranží zálohových platieb pre RO a IS. CO je nútený daný stav riešiť presunom prostriedkov z účtu pre príjem príspevkov členských štátov na účet pre príjem prostriedkov z ERDF. CO takýmto spôsobom po prvý raz riešil nedostatok likvidity na vyplatenie prostriedkov schválených v prvých priebežných žiadostiach o platbu kontaktných bodov v októbri 2009. Presun na účet ERDF bol realizovaný vo výške 1 124 383,12 EUR dňa 28.10.2009 a k aktuálnemu dátumu nemohli byť tieto prostriedky z dôvodu nedostatočnej likvidity účtu ERDF vrátené na účet určený pre príjem prostriedkov členských štátov. Aktuálne bol k 30.06.2010 stav na účte pre príjem a vyplácanie prostriedkov ERDF 334 479,32 EUR a na účte pre príjem príspevkov členských štátov vo výške 592 099,75 EUR. 
V nadväznosti na vyššie uvedené dlhodobo pretrvávajúce problémy a na závery stretnutia zástupcov EK, OA, CO, RO, IS a ÚV SR zo dňa 16.03.2010 bol vypracovaný Akčný plán pre prijatie nápravných opatrení pre riešenie kritickej situácie vo finančnom a administratívnom riadené programu. Na vypracovaní Akčného plánu sa podieľal RO a CO v spolupráci s ÚV SR. Akčný plán bol podpísaný zo strany všetkých subjektov 12.06.2010 a zo strany RO zaslaný na Európsku komisiu 25.06.2010.

5 [bookmark: _Toc272762880]Aktivity orgánu auditu
V decembri 2009 v súlade s čl. 62 nariadenia Rady (ES) č. 1083/2006 orgán auditu  vypracoval výročnú kontrolnú správu a stanovisko za referenčné obdobie 01.07.2008 – 30.06.2009, ako aj aktualizáciu stratégie auditu na obdobie 2010 – 2012. Oba dokumenty boli zaslané na pripomienkovanie a schválenie členom skupiny audítorov a následne boli odoslané EK dňa 29.12.2009 prostredníctvom systému SFC2007. Dňa 09.02.2010 Európska komisia zaslala orgánu auditu list, potvrdzujúci akceptáciu výročnej kontrolnej správy za rok 2009 a tiež prehlásenie, že berie na vedomie zmeny súvisiace so zmenou stratégie auditu na OP INTERACT II.
 Na základe poverenia MF SR a v súlade so schválenou stratégiou auditu bol v období od  20.04.2010 do 09.06.2010 vykonaný externou audítorskou spoločnosťou PricewaterhouseCoopers Slovensko, s.r.o. vládny audit zameraný na získanie uistenia o dostatočnosti a účinnosti fungovania systému riadenia a kontroly (systémový audit) ako aj uistenia o oprávnenosti výdavkov na primeranej vzorke operácií (audit operácií) v rámci operačného programu INTERACT II. Predmetom auditu boli nasledovné inštitúcie zahrnuté v štruktúre implementácie OP INTERACT II.

· Riadiaci orgán (RO) - Bratislavský samosprávny kraj,
· INTERACT sekretariát (IS) - Bratislavský samosprávny kraj,
· Prijímatelia 	-  IP Turku (FI),
			-  IP Valencia (ES),
			-  IP Viborg (DK),
			-  IP Viedeň (AT),

Systémový audit
Hodnotenie jednotlivých kritérií, kľúčových požiadaviek a právomocí v rámci implementačnej štruktúry OP INTERACT II v rámci systémového auditu preukázalo, že systém riadenia a kontroly je vo väčšine oblastí funkčný, sú však potrebné zlepšenia najmä na úrovni RO/IS a to v nasledovných oblastiach:

· Štruktúra manažmentu a organizácie - v rámci Bratislavského samosprávneho kraja existujú pracovné zmluvy súčasných i bývalých zamestnancov RO a IS, ktoré nedostatočne definujú úlohy, povinnosti a zodpovednosti zamestnancov, tieto zmluvy sú v rozpore so skutočne vykonávanými pracovnými činnosťami alebo sú v rozpore s popisom práce uvedenom v Prílohe 4 k IMP. Taktiež bol zistený nesprávny postup pri obstarávaní profesionálnych služieb súčasných i bývalých zamestnancov RO a IS, keď uvedené služby neboli obstarané prostredníctvom verejnej súťaže tak ako to určuje platná legislatíva SR.

· IT systémy - súčasný INTERACT manažérsky systém na úrovni OP nespĺňa požiadavky čl. 58, písm. d, Nariadenia EK 1083/2006, nakoľko nepokrýva kľúčové oblasti riadenia a monitorovania programu, ako sú čerpanie finančných zdrojov, nezrovnalosti, kontroly priamo na mieste a príslušné nápravné opatrenia.

Na úrovni IP boli identifikované prevažne formálne zistenia , ktoré by bolo vhodné zo strany IP zmeniť tak, aby zodpovedali zaužívanej praxi a to v oblastiach aktualizácie audit trailu, predchádzania nezrovnalostí, pozmeňovacích návrhov, archivácie dokumentov, havarijného plánu pre účtovnícke systémy a plnenia termínov a lehôt pre predloženie žiadostí o platbu (ŽoP) zo strany IP.
Na základe uvedených skutočností audítori konštatujú, že systém funguje, ale sú potrebné niektoré zlepšenia. Odporúčania sformulované na základe identifikovaných nedostatkov auditovaná osoba zohľadní prijatím opatrení na nápravu nedostatkov zistených vládnym auditom a na odstránenie príčin ich vzniku a ich písomný odpočet bude orgánu auditu zaslaný 30.09.2010. Plnenie týchto opatrení bude zároveň predmetom ďalšieho overovania v rámci systémového auditu v roku 2011.


Audit operácií
Orgán auditu vybral na overenie prostredníctvom auditu operácií všetky ŽoP deklarované na EK Certifikačným orgánom v období od  01.01.2009 do 31.12.2009, čo predstavuje jednu ŽoP za každý kontaktný bod (IP). Nakoľko analýza dokumentácie k vybraným žiadostiam ukázala, že obsahuje veľké množstvo opakujúcej sa dokumentácie, bola vybratá vzorka dokumentácie z každej ŽoP. Aby bolo zaistené, že populácia je homogénna a reprezentatívna, bola pred výberom vzorky populácia rozdelená do skupín: Zamestnanci, Administratíva, Cestovanie a ubytovanie, Externí experti, Akcie a Publikácie. Toto rozdelenie populácie zaručuje, že položky v rámci oddelených skupín predstavujú rovnaké riziká ako aj reprezentatívnosť vzorky. Výber výdavkov bol vykonaný na individuálnej báze pre každú definovanú skupinu pomocou náhodného výberu dodržaním metódy formálneho prístupu k neštatistickému výberu vzorky.

Auditom operácií boli overené výdavky v nasledovnej štruktúre:
	č. ŽoP z Manažment systému
	Deklarovaná suma ŽoP na EK
	Overené výdavky
	Podiel overených výdavkov na deklarovaných

	
	
	EU (85%)
	Národný príspevok (15%)
	Verejné
	Súkromné (IP)
	Celkom
	

	IP Turku RfP1
	148 992,00 €
	112 020,24 €
	19 768,28 €
	0
	0
	131 788,52 €
	88,45%

	IP Valencia RfP1 
	115 272,22 €
	95 185,91 €
	16 797,53 €
	0
	0
	111 983,44 €
	97,15%

	IP Viborg RfP1 
	238 727,51 €
	192 231,02 €
	33 923,13 €
	0
	0
	226 154,15 €
	94,73%

	IP Vienna RfP1
	368 110,35 €
	160 344,46 €
	28 296,09 €
	0
	0
	188 640,55 €
	51,25%




Na základe podrobného overenia výdavkov zahrnutých do prvej žiadosti o platbu za jednotlivé IP bolo získané uistenie, že pre výdavky existujú dostatočné doklady a že výdavky boli oprávnené, podporené dostatočným záznamom pre audit a boli v súlade s programovými a regulačnými požiadavkami. 

Orgán auditu bude o výsledkoch vykonaného systémového auditu a auditu operácií informovať EK prostredníctvom výročnej kontrolnej správy v termíne do 31.12.2010.
6 [bookmark: _Toc272762881]Využívanie informačných systémov OP INTERACT II 
V systéme ISUF je momentálne evidovaných 10 projektov, v rámci ktorých sú v účtovníctve sledované výdavky realizované IP, RO, CO a OA. Konsolidácia so systémom ISUF nebola uskutočnená z dôvodu, že RO nezasiela finančné výkazy generované informačným systémom IMS podľa jednotlivých žiadostí o platbu rozdelených na sumy za ERDF a národné spolufinancovanie na CO. 
Vo februári 2010 bol dodávateľom systému úspešne vykonaný prechod produktívneho systému ISUF na vyššiu verziu SAP ECC 6.0 a následne po vykonaní kontroly funkcionalít garantmi začali používatelia s jeho plnohodnotným používaním.
OP INTERACT II i naďalej využíva informačný a komunikačný systém vytvorený v roku 2004 v rámci INTERACT I. Tento systém využíva IS ako ucelenú platformu pre internú a externú elektronickú komunikáciu. Zameranie sa na výmenu informácií pomocou elektronických médií vedie k zvýšeniu efektívnosti, transparentnosti a úspore času. 
Súčasťou systému je elektronický archív Confluence, INTERACT webová stránka a elektronická komunikácia (Zimbra). Ďalej sa využíva spoločný nástroj pre registráciu účastníkov školení a seminárov (Event registration tool) používaný v rámci programu.
Ďalej pokračuje vyvíjanie INTERACT manažment systému (IMS), ktorý je v súčasnosti zameraný najmä na monitorovanie a výkazníctvo. 

OP INTERACT II zverejňuje aktuality a informácie o programe na: http://www.interact-eu.net. Každoročne publikuje 3 vydania „newsletter“ a zverejňuje ho v elektronickej i tlačenej podobe. Taktiež vydáva 3 x do roka „newsflash“, ktorý je zasielaný do kontaktnej databázy (viac ako 8000 kontaktov). V roku 2010 sa pripravuje nový elektronický „newsflash“, ktorý bude informovať o najnovšom vývoji v oblasti Európskej teritoriálnej spolupráce. Program je tiež prezentovaný na sociálnych sieťach, napr. Facebooku: http://www.facebook.com/pages/Bratislava-Slovakia/INTERACT/40317896164?v=photos alebo na You-tube: http://www.youtube.com/INTERACTProgramme#p/a/u/2/Awy8dMu1oTc

V sledovanom období boli vydané nasledovné publikácie: 
· Compendium of FLC procedures in territorial cooperation (online publikácia, máj 2010)
· Public procurement in IPA cross-border cooperation programmes with EU Member States in shared management (online publikácia, máj 2010)
· Flyer on ETC in the Danube Region (350 výtlačkov)
· ETC onboard with the EU Strategy for the Danube Region: Newsletter 1 (280 výtlačkov)
· INTERACT Newsletter "Territorial Cooperation in a Global Context" (apríl 2010, 500 výtlačkov)
Audiovizuálna publikácia:
· A journey through the Danube Region: Territorial Cooperation shaping our joint future

Monitorovanie operačného programu sa uskutočňuje prostredníctvom INTERACT Management System (IMS), tak ako bol využívaný počas OP INTERACT I. IMS obsahoval hlavne funkcie, ktoré boli úzko späté s úlohami monitorovania a vykazovania. Tieto údaje boli postačujúce počas programového obdobia 2000 – 2006, niekoľko ďalších aktualizovaných funkcií sa stalo nevyhnutnými aj pre súčasné programové obdobie 2007 – 2013 vďaka zvýšeným požiadavkám stanoveným v nariadení ES (napr. prístup všetkých orgánov do systému riadenia).
V súčasnosti prebieha príprava rozšírenia základných funkcií tak, aby bol čo najskôr plne funkčný.
Možno konštatovať, že IMS sa stal hodnotným pracovným nástrojom, podobne ako u ostatných programoch ETS, a bude ďalej vyvíjaný v roku 2010 v súlade s programovým cyklom.
V sledovanom období nariadil riadiaci orgán a na základe rozhodnutia monitorovacieho výboru priebežné a usmerňujúce hodnotenie.  Dňa 05.05.2010 vyhlásil riadiaci orgán výzvu na predkladanie ponúk na  predmet zákazky  „Strednodobé hodnotenie OP INTERACT II 2007 – 2013“. K účasti na výbere ponúk boli v zmysle rozhodnutia Monitorovacieho výboru prizvaní aj zástupcovia „Skupiny pre hodnotenie“ pôsobiacej v rámci OP INTERACT II. Z trojčlennej skupiny prijala pozvanie zástupkyňa ČR. Výberové konanie má byť ukončené v júli 2010.    

BSK			Bratislavský samosprávny kraj
CBC			Cezhraničná spolupráca	
CO			Certifikačný orgán
COMG 		Komunikačná skupina
COOG 		Koordinačná skupina
EK			Európska komisia
ENPI			Európsky nástroj pre susedstvo a partnerstvo
ERDF			Európsky fond regionálneho rozvoja
ES			Európske spoločenstvo
ETS			Európska teritoriálna spolupráca
EÚ			Európska únia
HI	Hosting Institution (inštitúcie v rámci ktorých pôsobia INTERACT kontaktné body)
IMS			INTERACT manažment systém
IP			INTERACT kontaktný bod
IS			INTERACT sekretariát
ISUF			Informačný systém účtovníctva fondov
KEEP	Knowledge and Expertise in European Programmes ( internetový vyhľadávač programov európskej teritoriálnej spolupráce)
MF SR			Ministerstvo financií SR
MV			Monitorovací výbor OP INTERACT II
OA			Orgán auditu
OP			Operačný program
RKS			Riadiace a kontrolné systémy
RO 			Riadiaci orgán 
SR			Slovenská republika
ÚV SR			Úrad vlády SR
ŽoP			Žiadosť o platbu

Príloha č. 1 Národné príspevky členských štátov pre programové obdobie 2007-2013 v EUR

